Pitkäaikaishoidon ja kotihoidon infektioyhdyshenkilön tehtävät

1. On kiinnostunut infektioiden torjunnasta ja kehittää omaa osaamistaan osallistumalla Oulun yliopistollisen sairaalan Infektioyksikön järjestämiin koulutuksiin ja ryhmätapaamisiin sekä mahdollisuuksien mukaan valtakunnallisiin koulutuksiin.
2. Välittää koulutuksista saatua tietoa työyksikkönsä koko henkilökunnalle.
3. Toteuttaa omassa työssään infektioiden torjuntamenetelmiä toimimalla esimerkkinä muille; mm. desinfioi kädet asukkaan hoitotilanteissa, ei käytä käsikoruja. Antaa työtovereille positiivista palautetta oikeista toimintatavoista.
4. Tiedottaa uusista toimintaohjeista ja ohjaa niiden käyttöönottoa. Huolehtii siitä, että henkilökunta tietää, mistä infektioiden torjuntaan liittyvät ajan tasalla olevat ohjeistukset löytyvät.
5. Tunnistaa ja nostaa esille työyhteisössä kehitettäviä asioita esimerkiksi käsihygieniassa, kosketusvarotoimien toteuttamisessa, infektioporttienkäsittelyssä sekä huolehtii, ettei yksikössä ole vääriä infektioiden torjuntakäytäntöjä.
6. Perehdyttää uudet työntekijät ja opiskelijat infektioiden torjuntaan liittyviin keskeisimpiin asioihin: käsihygienia, tavanomaiset varotoimet, pisaravarotoimet ja kosketusvarotoimet.
7. Huomioi yksikössään 5.5 pidettävän kansainvälisen käsihygieniapäivän esim. järjestämällä teemapäivän/osastotunnin käsihygieniasta.
8. Seuraa työyksikkönsä käsihuuhdekulutusta esihenkilönsä ohjaamana ja antaa siitä säännöllistä palautetta henkilökunnalle yhdessä esihenkilön kanssa.